11. ΝΟΜΟΘΕΤ. ΔΙΑΤΑΓΜΑ υπ’ αριθ. 241 της 19/25 Ιουλ. 1969 (ΦΕΚ Α΄ 144) Περί ρυθμίσεως θεμάτων τινών του Κινηματογράφου. Άρθρ.1.-1.Δια την προβολήν Ελληνικών ταινιών εις κινηματογραφικάς εκδηλώσεις ευρυτέρας σημασίας, διοργανουμένας  εις το εσωτερικόν ή εξωτερικόν, απαιτείται προηγουμένη έγκρισις του Υπουργείου Προεδρίας Κυβερνήσεως, παρεχομένη μετά γνώμην της παρ’ αυτώ Γνωμοδοτικής Επιτροπής Κινηματογραφίας, του Α.Ν. 484/1968 «περί μεταβιβάσεως αρμοδιοτήτων τινών του Υπουργείου Βιομηχανίας εις το Υπουργείον Προεδρίας Κυβερνήσεως». Η αυτή έγκρισις απαιτείται και δια την προβολήν ξένων ταινιών εις παρομοίας εκδηλώσεις διοργανουμένας εν Ελλάδι. 2.Η Επιτροπή αύτη εξετάζουσα τας κατά την προηγουμένην παράγραφον κινηματογραφικάς ταινίας, εξ απόψεως καλλιτεχνικής και τεχνικής εν γένει αρτιότητος, προς δε και εξ απόψεως συμφωνίας του περιεχομένου αυτών προς τας θρησκευτικάς αντιλήψεις, τας παραδόσεις του Ελληνικού Λαού, το πολιτιστικόν και πνευματικόν επίπεδον τούτου, την δημοσίαν τάξιν και εθνικήν ασφάλειαν, αποφαίνεται επί της καταλληλότητος αυτών. Σελ. 244,64(γ) 362 - 084 Άρθρ.2.-Δια κοινής αποφάσεως των Υπουργών Προεδρίας Κυβερνήσεως και Οικονομικών καθορίζονται τα της αποζημιώσεως των μελών και του Γραμματέως της Γνωμοδοτικής Επιτροπής Κινηματογραφίας του Α.Ν. 484/1968 καταβαλλομένης από της ενάρξεως της λειτουργίας της Επιτροπής βάσει των διατάξεων του Νόμου τούτου. 13.Ε.δ.10-11 Κινηματογραφική Βιομηχανία 